armvectores/hy_wikipedia_2023 huggingface dataset:
(9382) Միհոնոսեկի

(9382) Միհոնոսեկի (անգլ.՝ Mihonoseki), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 11-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,162488 ա. մ., առավելագույնը մոտենում է 1,8534 ա. մ. հեռավորության վրա և հեռանում 2,4715 ա. մ.։ Արեգակի շուրջ մեկ ամբողջական պտույտ է կատարում 1161,53 երկրային օրվա ընթացքում, իր ուղեծրով շարժվելով միջինում 0,309937 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9382) Միհոնոսեկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի ֆոնդային բորսա

Հայաստանի ֆոնդային բորսան (ՀՖԲ) Հայաստանում գործող միակ ֆոնդային բորսան է։ Հիմնադրվել է 2001 թ. փետրվարին։ ՀՖԲ-ն առաջարկում է բորսայական ծառայությունների ամբողջական փաթեթ՝ ցուցակման, առևտրի, քլիրինգային և տեղեկատվական ծառայություններ, այլընտրանքային բորսայական լուծումներ։ Ներդրողների համար առկա են բորսայական գործիքների բազմազանություն և առավելագույն թափանցիկություն։ Բորսայական վերջնահաշվարկը ռեզիդենտ և ոչ ռեզիդենտ հաճախորդների համար իրականացնում է Հայաստանի կենտրոնական դեպոզիտարիան, որի 100% բաժնետերը Հայաստանի ֆոնդային բորսան է։


== Պատմություն ==


== Գործունեություն ==
ՀՖԲ-ն, որպես կապիտալի շուկայում ծառայություններ մատուցող խումբ, առանցքային դերակատարում ունի Հայաստանի ֆինասնական համակարգում։ ՀՖԲ-ի առաքելությունն է զարգացնել կապիտալի շուկայի բորսայական ենթակառուցվածքը՝ այն դարձնելով ֆինանսավորման ակտիվ գործիք Հայաստանի տնտեսության զարգացման համար։ Աշխատակիցների նվիրվածության, մասնագիտական խոր գիտելիքի և փորձի շնորհիվ ՀՖԲ-ն իր գործառույթներն իրականացնում է որակի, ապահովության և վստահության չափանիշների հիման վրա։
Ֆոնդային բորսան ունի ISO 9001:2015 և ISO/IEC 27001:2013 միջազգային ստանդարտներին համապատասխանության հավաստագրեր՝ ի նշան իր որակի ու տեղեկատվական անվտանգության կառավարման համակարգերի։ Ֆոնդային բորսայի գործունեությունը կարգավորող և վերահսկող մարմինը Հայաստանի կենտրոնական բանկն է։


== Ծանոթագրություններ ==
Կուկույ (գյուղ, Միխայլովսկի շրջան)

Կուկույ (ռուս.՝ Кукуй), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մենդելե Մոյխեր-Սֆորիմ

Մենդելե Մոյխեր-Սֆորիմ (իսկական ազգանունը՝ Բրոյդե, ըստ անձնագրի՝ Շոլոմ-Յակով Աբրամովիչ, դեկտեմբերի 21 1835 (հունվարի 2 1836) կամ հունվարի 2, 1836(1836-01-02), Կոպիլ, Slutsk Uyezd, Մինսկի նահանգ, Ռուսական կայսրություն - նոյեմբերի 25 (դեկտեմբերի 8), 1917, դեկտեմբերի 8, 1917(1917-12-08) կամ 1917, Օդեսա, Խերսոնի նահանգ), հրեա գրող։


== Գործունեություն ==
Նախապես գրել է իվրիտով։ 1860 թվականին լույս է տեսել նրա «Աշխարհի դատաստանը» բանաստեղծությունների և հոդվածների ժողովածուն՝ ուղղված կրոնական մոլեռանդության և կահալների (հրեական համայնքի ժողով) պարագլուխների բռնությունների դեմ։ Գրողն այդ ժամանակ կանգնած էր լուսավորականության դիրքերում։ Պրոպագանդել է բնական գիտությունները, կազմել եռահատոր «Բնության պատմություն»-ը (1862-1867)։ 1862 թվականին գրել է «Լավ սովորեք» (2-րդ, ընդլայնված խմբագրությամբ՝ «Հայրեր և որդիներ», 1868) վիպակը։ 1860-ական թվականներին նրա հայացքները լուսավորական-նարոդնիկականից դարձել են հեղափոխական-դեմոկրատական։ Այդ շրջանում Մենդելե Մոյխեր-Սֆորիմն սկսել է գրել իդիշով՝ ժողովրդի խոսակցական լեզվով։ «Փոքրիկ մարդուկը» (1864) վիպակում ծաղրել է հարստության ձգտող խարդախներին։ Նույն ոգով է գրված նաև «Գորշուկաշուն կամ Քաղաքային բարերարների հրոսակ» (1869) դրամատիկական պամֆլետը, որտեղ պատկերված են հրեական միջավայրի դասակարգային բախումները։ Աշխատավորների նկատմամբ սիրով է տոգորված «Կաղ Ֆիշկան» (1869) վիպակը։ 1870-ական թվականների իր ստեղծագործության մեջ Մենդելե Մոյխեր-Սֆորիմը շարունակել է երգիծանքը («Յաբու», 1873, «Բենիամին Երրորդի ճանապարհորդությունը», 1878)։ «Երդմնադրյալ մատանի» (մաս 1-2, 1888), «Շլոյմե րեբ Հայիմ» (1894-1917, «Հայրեր և որդիներ»-ի վերամշակված տարբերակը) երկերում պատկերված է հրեա ժողովրդի կյանքը։ Մենդելե Մոյխեր-Սֆորիմը հրեական նոր գրականության առաջին դասականը, գրական լեզվի հիմնադիրն է։ Նրա ստեղծագործությունը մեծ ազդեցություն է գործել հրեական գրականության զարգացման վրա, թարգմանվել է աշխարհի շատ լեզուներով։


== Ծանոթագրություններ ==
Սրինգ (բերդ)

Անվան այլ կիրառումների համար տե՛ս՝ Սրինգ (այլ կիրառումներ)Սրինգ, բերդ Մեծ Հայքի Կորճայք նահանգի Մոթողանք գավառում, Ճահուկ գավառի հյուսիսարևելյան սահմանագլխին, հետագա Սրինգ գյուղի մոտ, բլրի գագաթին։
Հիմնադրվել է Արտաշեսյանների ժամանակներում (հիշատակվում է մ․ թ․ ա․ 2-րդ դարի դեպքերի կապակցությամբ)։ Միջին դարերում այն վերակառուցել և իրենց հարավային կարևոր ռազմակայանն են դարձրել Վասպուրականի Արծրունիները։ Սրինգը առանձնահատուկ նշանակություն է ունեցել արաբական բռնակալների դեմ 9-րդ դ․ հայերի ազատագրական կռիվների ժամանակ։ 851—852 թվականներին, երբ արաբ ոստիկան Բուղայի զորքերը ներխուժել են նաև Վասպուրական, գահերեց իշխան Աշոտ Արծրունին, Սրնգի պաշտպանությունը հանձնարարելով բերդապահներին, ինքն ամրացել է Նկան բերդում։ Թշնամին Սրինգը գրավել է երկարատև ու համառ մարտերից հետո, հազարավոր զոհերի գնով։
Սրինգը արաբ նվաճողներից վերջնականապես ազատագրել է Ապուպելճի որդի Գուրգեն Արծրունին (հայոց սպարապետ Սմբատ Բագրատունու աջակցությամբ)։ Սրինգը հիշատակվում է նաև Վասպուրականի գահերեց իշխան (908 թվականից՝ Վասպուրականի թագավոր) Գագիկ Արծրունու բերդերի թվում։
Հետագա աղբյուրներում Սրինգի մասին տեղեկություններ չեն հանդիպում։ Հավանաբար ավերվել է սելջուկյան թուրքերի արշավանքների ժամանակ (12-րդ դարի 2-րդ կեսին)։


== Գրականություն ==
Թովմա Արծրունի, Պատմություն Արծրունյաց տան, Երևան 1978
Հարութ Գրիգորյան

Հարութ Գրիգորյան (մարտի 24, 1989(1989-03-24), Թալին, Հայկական ԽՍՀ, ԽՍՀՄ), հայ-բելգիացի քիքբռնցքամարտիկ, ով հանդես է գալիս միջին քաշային կարգում։ Նա մասնակցել է It's Showtime, K-1 և Shootboxing մրցաշարերին և հաղթել է հայտնի մարտիկներ Ալեսանդրո Կամպանիային, Աբդալլահ Մաբելին և Քրիս Նգիմբիին։
Հակառակ տարածված կարծիքին` Հարութը և Մարատ Գրիգորյանը, ով նույնպես քիքբռնցքամարտիկ է, եղբայրներ չեն, այս մասին հայտնել է Մարատը։


== Կարիերա ==


=== Կարիերայի սկիզբ ===
Գրիգորյանը հայտնի է դարձել որպես երիտասարդ մարտիկ մեծ մարզական պատմությամբ Բելգիայում։ Նրա կարիերայի վաղ շրջանի ամենամեծ իրադարձությունը հավանաբար մասնակցելն էր Նիդեռլանդներում կայացածS-Cup Europe 2008 մրցույթին որպես պահեստային, 2008 թ. սեպտեմբերի 20-ին, այդ մրցույթում նա միավորներով հաղթել է  Աբդալլահ Մաբելին։


== Ծանոթագրություններ ==
Լիտերատուրնայա գազետա

«Լիտերատուրնայա գազետա» (ռուս.՝ Литературная газета, «Գրական թերթ»), Ռուսաստանում և նախկին ԽՍՀՄ տպագրվող շաբաթաթերթ։ ԽՍՀՄ տարիներին եղել է Գրողների միության վարչության օրգան։ Առաջին անգամ լույս է տեսել 19-րդ դարի վերջին և վերահրատարակվել է 1929 թվականին, Մոսկվայում։ Մինչև Գրողների համամիութենական առաջին համագումարը (1934) եղել է Խորհրդային գրողների միավորումների ֆեդերացիայի օրգանը։ 1942-1944 թվականներին հրատարակվել է «Լիտերատուրա ի իսկուսստվո» վերտառությամբ՝ որպես ԽՍՀՄ գրողների միության վարչության, ԽՍՀՄ ԺԿԽ-ին կից Արվեստի գործերի կոմիտեի և ԽՍՀՄ ԺԿԽ-ին կից Կինեմատոգրաֆիայի գործերի կոմիտեի օրգան։ 1947 թվականին վերափոխվել է գրական, հասարակական-քաղաքական թերթի (եռօրյա, 1950 թվականից երկօրյա «Լիտերատուրնայա գազետա» շաբաթաթերթի գլխագիրը պարբերականությամբ)։


== Ծանոթագրություններ ==
Տուհեր

Տուհք (Տուհեր), հայկական ցեղ։
Անանիա Շիրակացու «Աշխարհացույցում» հիշատակվում է Տուչքուստակ գավառանունը (ակադեմիկոս Սուրեն Երեմյանը գտնվում է, որ պետք է լինի՝ Տուշքուստակ)։ Քուստակ պարսկերեն նշանակում է գավառ, ուրեմն՝ Տուս գավառ։ 9-րդ դարի պատմիչ Հովհաննես Դրասխանակերտցուն հայտնի էր Տուս բնակավայրը։ «Տուս»-ը տեղանուն դարձած ցեղանուն է։ Գրաբարում Տուսի ուղղականը՝ Տուհքն է, սեռականը՝ Տուաց։ Հետևաբար, նոր կազմավորվող հայ ժողովրդի մասը կազմող տուհ ցեղից և տուհ ցեղանունից կազմված Տուհք գավառանունը Տուս-Տուհքն է։ Հետագայում՝ 8-9-րդ դարերում Տուհք դժվար արտասանելի տեղանունը ենթարկվելով հայերենի զարգացման առանձնահատկություններին, տեղի է տալիս ավելի բարեհնչուն, բայց նույնարմատ Տավուշ անվանը։


== Գրականություն ==
Հ.Մ. Բարթիկյան «Տուհաց գավառի» տեղադրության հարցի շուրջ.– ՊԲՀ, 1976, -4, էջ 201։
Պարույր Մուրադյան «Տուհաց գավառի» տեղորոշման հարցի շուրջ. — № Պատմա-բանասիրական հանդես, № 1 . pp. 245-250..
Գարեգին Թումանյան «Վարդգես Մանկան» վիպական պատառիկի նոր մեկնաբանություն. — № Պատմա-բանասիրական հանդես, № 2 . pp. 198-209.


== Ծանոթագրություններ ==
Վուպերտալ

Վուպերտալ (անգլ.՝ Wuppertal), քաղաք Գերմանիայում, Հյուսիսային Հռենոս-Վեստֆալիա երկրում, Վուպեր գետի ափին։ 395 հազար բնակչությամբ (1980)։ Ռուրի արդյունաբերական և առևտրական կենտրոնն է։ Զարգացած է տեքստիլ մեքենաշինությունը, տեքստիլ, քիմիական դեղագործական արդյունաբերությունը։ Կա գլոցվածքի, էլեկտրոնային սարքավորումների արտադրություն։ Ունի վարչական, տնտեսագիտական, մանկավարժական, տեխնոլոգիական ակադեմիաներ, կոնսերվատորիա, օպերային թատրոն։


== Անվանում ==
Առաջացել է 1929 թվականին՝ Բարմեն (Է․ Էնգելսի ծննդավայրը) և Էլբերֆելդ քաղաքների միաձուլումից։ Կոչվել է Վուպեր գետի անունով (գերմ.՝ Tal — «հովիտ»)։


== Ծանոթագրություններ ==
Մեծ Բրիտանիայի տնային առաջնություն 1928/1929

1928/1929 մրցաշրջանի Մեծ Բրիտանիայի տնային առաջնությունը քառասունմեկերորդն էր։ Հարյուր տոկոսանոց արդյունքով առաջնությունում հաղթեց  Շոտլանդիայի հավաքականը՝ հիմնականում հարձակման գծի արդյունավետ խաղի շնորհիվ, որի առաջնորդ Հյու Գալահերը խփեց 7 գոլ։
Մրցաշարում ուժեղ մեկնարկեցին անգլիացիներն ու շոտլանդացիները։ Անգլիացիները տանը հաղթեցին իռլանդացիներին, իսկ շոտլանդացիները՝ ուելսցիներին։ Հաջորդ խաղում տանելով արտագնա հաղթանակ ուելսցիների նկատմամբ՝ անգլիացիները դարձան միանձնյա առաջատար, իսկ Ուելս-Իռլանդիա խաղում արձանագրված ոչ-ոքին երկու դիմերին էլ զրկեց չեմպիոնի տիտղոսի համար պայքարելու հնարավորությունից։ Բելաֆստում կայացած խաղը վերածվեց գոլային հրավառության՝ շոտլանդացիները տանտերերի դարպասն անցկացրին յոթ գնդակ, սեփականն ընդունելով միայն երեքը։
Մրցաշարի ելքը վճռվեց  Շոտլանդիա- Անգլիա խաղում, որում երկու թիմերին էլ հարկավոր էր հաղթանակ, բայց նպատակին հասան շոտլանդացիները՝ Ալեքսանդեր Չեյնի խփած միակ գոլի շնորհիվ։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Հաղթող ==


== Ռմբարկուներ ==
Ժուան Գամպերի գավաթ 2014

Ժուան Գամպերի գավաթ 2014, Ժուան Գամպերի գավաթի 49-րդ խաղարկությունը։
Մրցաշարին մասնակցում էին իսպանական «Բարսելոնա»-ն և մեքսիկական «Լեոն»-ը։ Հանդիպումն ավարտվել է իսպանացիների հաղթանակով` 6-0 հաշվով։ Լավագույն ֆուտբոլիստ է ճանաչվել «Բարսելոնա»-ի հարձակվող Լիոնել Մեսսին` ով դարձել է գոլի և երեք գոլային փոխանցման հեղինակ ref>«The Gamper win over Club León in stats | FC Barcelona»։ FC Barcelona (en-US)։ Վերցված է 2017-05-31 </ref>:


== Հանդիպում ==


== Ծանոթագրություններ ==
Թայ Բարել

Թայլեր Ջերալդ Բարել (անգլ.՝ Ty Burrell, օգոստոսի 22, 1967(1967-08-22), Գրանթս Փաս, Օրեգոն, ԱՄՆ), ամերիկացի դերասան և կատակերգու։ Հայտնի է Ֆիլ Դանֆիի կերպարով` «Ամերիկյան ընտանիք» կատակերգական հեռուստասերիալում, որի համար նա արժանացել է մի շարք մրցանակների, այդ թվում՝ Էմմիի մրցանակին և ԱՄՆ կինոդերասանների գիլդիայի մրցանակի։


== Կենսագրություն ==
Բուրելը ծնվել է Օրենսոնի Գրանթ Պաս քաղաքում։ Նրա մայրը Շերի Ռոուզն է (օրիորդական ազգանունը` Հայակ), ուսուցչուհի, հայրը` Գարի Ջերալդ Բարել, ընտանեկան հոգեբան։ Նա ունի անգլիական և գերմանական արմատներ։ Բարելը մեծացել է Էփլգեյթ փոքր քաղաքում, որը գտնվում է Օրեգոնում ՝ Կալիֆոռնիայի հետ սահմանի մոտ։ Դպրոցում Բուրելը սիրում էր ֆուտբոլը։ 1993 թվականին ավարտել է համալսարանը թատրոնի և արվեստի բակալավրի աստիճանով։


== Կարիերա ==
Բուրելի առաջին դերերը կինոյում եղել են «Էվոլյուցիա» и «Սև բազե» ֆիլմերում 2001 թվականին։ Նա նաև մասնակցել է թատերական բեմադրույթունների, այդ թվում` «Մակբեթ» պիեսում, որը բեմադրվել է Բրոդվեյում 2000 թվականին։ Բարելը հանդես է եկել «Օրենք և կարգ» և «Օրենք և կարգ։ Հատուկ բաժանմունք» հեռուստասերիալներում, ինչպես նաև «Մահացածների լուսաբացը», «Խոտի տերևները» և «Ազգի գանձը։ Գաղտնիքների գիրքը» ֆիլմերում։ Նա մարմնավորել է Դոկ Սամսոնին «Անհավանական Խալկը» ֆիլմում, որը թողարկվել է 2008 թվականին։
«Ամերիկյան ընտանիք» սերիալում դերակատարում ունենալուց առաջ, Բարելը և շոուի ստեղծողներից մեկը՝ Քրիստոֆեր Լլոյդը, միասին աշխատեել են երկու սիթքոմների վրա, որոնք հաջողություն չեն ունեցել։ 2009 թվականի սեպտեմբերին կայացել է «Ամերիկյան ընտանիք» հեռուստասերիալի պրեմիերան, որտեղ Բարրելը մարմնավորել է Ֆիլ Դանֆին, անշարժ գույքի գործակալ։ Այս դերը նրան արժանացրել է քննադատների դրական արձագանքին և բազմաթիվ մրցանակների. Երկու Էմմի մրցանակ և մեկԱՄՆ կինոդերասանների գիլդիայի մրցանակի` լավագույն դերասան անվանակարգում։ Սերիալի դերասանական կազմի հետ նա արժանացել է ԱՄՆ կինոդերասանների գիլդիայի մրցանակի` «Լավագույն դերասանական կազմ կատակերգական սերիալում» անվանակարգում։


== Անձնական կյանք ==
Բուրելը և նրա կինը ՝ Հոլլին, ամուսնացել են 2000 թվականին։ Զույգը ունի երկու որդեգրված երեխա` Ֆրենսիսը (ծնվել է 2010 թ.) և Գրետան (ծնվել է 2012 թ.): Նրանք ապրում են ԱՄՆ-ի Լոս Անջելես քաղաքում։


== Ծանոթագրություններ ==
Խաչբազարի վանք

Խաչբազարի վանք, վանք Մեծ Հայքի Ուտիք նահանգի Տավուշ գավառի Գանձաքար գյուղի մոտ (այժմ՝ ՀՀ Տավուշի մարզում)։
1286 թվականին կառուցված համալրը այժմ վերանորոգվում է Գանձաքարի բնակիչ Վրեժ Կարապետյանի ֆինանսավորմամբ։


== Ծանոթագրություններ ==
Կարա օրեն

Կարա օրեն, գյուղ Արևմտյան Հայաստանում, Սեբաստիայի վիլայեթի Ղանղալի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սիազան

Սիազան (ադրբ.՝ Siyəzən), քաղաք ներկայիս Ադրբեջանական Հանրապետությունում, Սիազանի շրջանի վարչական կենտրոն։ Բնակչությունը՝ ▲18 655 մարդ (1989)։


== Բնակչություն ==


== Ծանոթագրություններ ==
Տուրոչակ

Տուրոչակ (ռուս.՝ Турочак, հարավային ալթայերեն՝ Турачак), գյուղ Ռուսաստանի Ալթայի հանրապետության Տուրոչակսկի շրջանի կազմում։
Բնակչությունը 2010 թվականին գրանցված տվյալներով կազմում էր 5582 մարդ։


== Ծանոթագրություններ ==


== Արտաքին հղումներ ==
Ռուսաստանի պետական վիճակագրական ֆեդերալ ծառայության պաշտոնական կայք, www.gks.ru Archived 2010-12-03 at the Wayback Machine. (ռուս.)
Ռուսաստանի ժամային գոտիները, worldtimezone.com կայքում (անգլ.)
Վեկելևո

Վեկելևո (ռուս.՝ Веккелево), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննա (այլ կիրառումներ)

Աննա, կարող է վերաբերել՝

Աննա - գետ Ռուսաստանում, Բատյուգի վտակը
Աննա - մունիցիպալիտետ Իսպանիայում
Աննա - ծածկասերմ բույսերի ոչ մեծ դաս, մտնում է (լատ.՝ Gesneriaceae) ընտանիքի մեջ։ Մտնում է Վալենսիա պրովինցիայի մեջ
Աննա - գյուղ Էստոնիայի Յարվամաա նահանգի Պաիդե շրջանում
Աննա - բրիտանական դրամական միավոր է (մետաղադրամ), շրջանառության մեջ է թողվել Բրիտանական Հնդկաստանում և այլ գաղութներում, ռուփիի մանրուն դրամն է (16 աննան հավասար էր 1 ռուփիի)
Աննա - վրաց թագուհի, Բագրատ 5-րդ թագավորի երկրորդ կինը
Kanalturk

Կանալթյուրք (թուրքերեն՝ Kanaltürk), մասնավոր հեռուստաալիք Թուրքիայում, հեռարձակվում է «Digiturk» արբանյակային հեռուստատեսության օպերատորի կողմից։ Եթեր է հեռարձակվում 2004 թվականի հունիսի 10-ից։ Հեռուստաալիքը սատարում է սեկուլյարիզմի և ազգայնականության գաղափարները։
Հեռուստաալիքը հիմնել է լրագրող, գրող և քաղաքական գործիչ Թունջայ Օզքանը, որը 2008 թ. սեպտեմբերից կալանավորված է «Էրգենեկոն» ծայրահեղական ազգայականների կազմակերպության անդամակցելու մեղադրանքով։ Ալիքը փակվել է 2016 թվականի փետրվարի 29-ին։


== Արտաքին հղումներ ==
Պաշտոնական կայք Archived 2007-06-02 at the Wayback Machine.
Հեռուստաալիքը LyngSat Address կայքում Archived 2009-01-21 at the Wayback Machine. (անգլ.)


== Ծանոթագրություններ ==
Ուստի (գյուղ, Դումինիչսկի շրջան)

Ուստի (ռուս.՝ Усты), գյուղ Ռուսաստանի Կալուգայի մարզի Դումինիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեթֆորդ

Թեթֆորդ (անգլ.՝ Thetford), շուկայական քաղաք և քաղաքացիական ծխական համայնք Անգլիայի Նորֆոլկ նահանգի Բրեքլենդ թաղամասում։ Վերաբերում է Բրեքլենդի ոչ մետրոպոլիայի տարածքին։ 2016 թվականին քաղաքում բնակվում էր 27027 մարդ։


== Անվան ծագում ==
Թեթֆորդ անվան ծագումը պարզ չէ։ Տեղանքը եղել է Փոքր Օուզ գետի կարևոր անցումը, ուստի հավանականություններից մեկն այն է, որ բնակավայրն իր անվանումն ստացել է անգլո-սաքսոնական Թեոդֆորդից կամ մարդկանց ճանապարհից։ Անհասկանալի է նաև, թե մոտակայքում գտնվող Թեթ գետն անվանվել է անցման կամ ավելի ուշ բնակավայրի անունով։


== Աշխարհագրական դիրք ==
Թեթֆորդը գտնվում է Լիթլ-Ուզի և Թեթի միախառնման մոտ, A11 ճանապարհի վրա, որը գտնվում է Լոնդոնի և Նորիջի միջև։
Քաղաքի շրջակայքում է գտնվում Լեյքենհիթ ավիաբազան, ինչպես նաև Հանթինգթոնի ռազմական ավիաբազան։


== Պատմություն ==
Կելտական ​​Իցենի ցեղը ապրում էր Նորֆոլկում և Քեմբրիջշիրում։ Հնագիտական ​​ապացույցները ցույց են տալիս, որ Թեթֆորդը կարևոր ցեղային կենտրոն էր երկաթի դարի վերջում և հռոմեական նվաճումների սկզբում։ 1979 թվականին հայտնաբերվել է 4-րդ դարի կեսերին թվագրվող մետաղական իրերի հավաքածու (այժմ Բրիտանական թանգարանում)։
Սաքսոնական ժամանակներում Թեթֆորդը Արևելյան Անգլիայի մայրաքաղաքն էր։ Կառուցվել է Թեթֆորդ ամրոցը։ Պեղումները ցույց են տվել, որ այդ օրերին քաղաքում բնակվում էր մոտ 4000 բնակիչ, զարգացած էր արտադրությունը։ Քաղաքը հիմնադրվել է 1573 թվականին։ 12-րդ դարում քաղաքը դարձավ կրոնական կարևոր կենտրոն։ Թեթֆորդում կար 22 եկեղեցի։ Ռոջեր Բիգոտը հիմնել է մի վանք, որը հետագայում անցել է Կլունյակ կարգի վերահսկողության տակ։ 1538 թվականին վանքերի լուծարումից հետո քաղաքը դարձավ թագավորական սեփականություն, ինչը հանգեցրեց կաթոլիկական շինությունների ավերմանը։ Վանքերի քարը օգտագործվել է տներ կառուցելու համար։
19-րդ դարում Թեթֆորդում բացվեց շոգեմեքենաների արտադրությունը, որը գրավեց ինժեներներին Լոնդոնից և Յորքշիրից՝ փակվել է 1928 թվականին։ Առանց արտադրության մեծ ծավալի, քաղաքի բնակչությունը գործնականում կայուն էր մինչև 1950-ականները, երբ կառավարությունը սկսեց ներգրավել լոնդոնյան ներդրումներ։ Նաև Երկրորդ համաշխարհային պատերազմից հետո Թեթֆորդը ձևավորվեց որպես քաղաք Լոնդոնի ընդլայնման համար, և նրա բնակչությունը զգալիորեն ավելացավ մայրաքաղաքից բնակիչների տեղափոխումից հետո։ Քաղաքի տնտեսությունը հիմնված է թղթի, պահածոների արտադրության վրա։ Թեթֆորդը տունն էր Tulip International՝ բեկոնի, տավարի և խոզի միս ընկերության, որը բացվել է 1966 թվականին։ Դա Մեծ Բրիտանիայի խոշորագույն բեկոնի գործարաններից մեկն էր։ 2007 թվականին արտադրությունը կրճատվեց, այնուհետև փակվեց։


== Բնակչություն ==
2016 թվականին քաղաքի բնակչությունը կազմում էր 27027 մարդ։ Նրանցից 50.3%-ը տղամարդիկ են, 49.7%-ը՝ կանայք։ Տարիքային բաշխվածությունը հետևյալն է՝ 23.5% մինչև 18 տարեկան, 61.2% 18-ից 64 տարեկան, 15.3% 65 տարեկանից բարձր։ Քաղաքի բնակչության 95,0%-ը սպիտակամորթ էր, 1,5%-ը՝ ասիացի, իսկ 0,8%-ը՝ աֆրիկացի։
Բնակչության դինամիկան.


== Ծանոթագրություններ ==


== Գրականություն ==
Thomas Martin, Richard Gough The history of the town of Thetford, in the counties of Norfolk and Suffolk, from the earliest accounts to the present time. — J. Nichols, 1779. — 455 с.
Մուհաֆազա

Մուհաֆազա (արաբ․՝ محافظة‎‎‎ muḥāfaẓä, հոգնակի՝ محافظات muḥāfaẓāt), մի շարք արաբական պետությունների վարչատարածքային բաժանման միավոր։ Օգտագործվում է Բահրեյնում, Եգիպտոսում, Հորդանանում, Իրաքում, Եմենում, Քուվեյթում, Լիբանանում և Սիրիայում, ինչպես նաև (շրջանների հետ միասին) Օմանում։ Նշված բոլոր պետություններում մուհաֆազան վարչատարածքային բաժանման առաջին կարգի միավոր է, իսկ Սաուդյան Արաբիայում այն երկրորդ կարգի միավոր է (մինտականերից հետո)։
Մուհաֆազան համապատասխանում է մարզին։ Շփոթություն կարող են առաջացնել մուհաֆազաների տարածքային չափերը։ Իրականում մարզային բաժանումը միայն Հայաստանում է փոքր միավոր։ Որոշ երկրներում մարզի կարգավիճակը բնորոշելու համար օգտագործվում են նաև إقليم (իկլիմ) կամ لواء (լիվա կամ սանջակ) եզրույթները։
Նահանգը, որը կարող է առաջ քաշվել որպես տարբերակ, սխալ է, քանի որ արաբերեն հնչում է ولاية‎‎ (ուիլայա - վիլայեթ)։ Նահանգին հավասար է էմիրությունը إمارة (իմարա - էմիրաթ)։


== Տես նաև ==
Արաբական վարչական բաժանումներ
Սիրիայի մուհաֆազաներ
Սիերա Լեոնեի բանկ

Սիեռա Լեոնեի բանկ, Սիեռա Լեոնեի կենտրոնական բանկ։ Այն թողարկում է երկրի արժույթը, հայտնի որպես լեոնե։ Բանկը ձևավորում և իրականացնում է դրամավարկային քաղաքականությունը, ներառյալ արտարժույթը։


== Կազմակերպություն և գործունեություն ==
Սիեռա Լեոնեի բանկի ներկայիս ղեկավարը դոկտոր Պատրիկ Սայիդու Կոնտեն է, ով նշանակվել է նախագահ Էռնեստ Բայ Կորոմայի կողմից և պաշտոնը ստանձնել 2017 թվականին Խորհրդարանի կողմից հաստատվելուց հետո։ Նա հաջորդեց դոկտոր Կելֆալա Մարային։
Բանկի գլխամասային գրասենյակը գտնվում է Ֆրիթաուն քաղաքի  Կենտրոնական բիզնես թաղամասում, Սիակա Սթեվենս փողոցում։
Բանկը զբաղվում է ֆինանսական ներգրավման խթանման քաղաքականությամբ և հանդիսանում է Ֆինանսական ընդգրկման Դաշինքի անդամ։ 2012 թվականի դեկտեմբերի 20-ին անդամակցության ինստիտուտը հայտարարեց հատուկ ուղերձի մասին հետագայում Սիեռա Լեոնեում ֆինանսական արտաքսման վերացման ուղղությամբ։


== Պատմություն ==
Նոր երկրի համար անկախ տնտեսություն ստեղծելու նպատակով կառավարությունը մշակեց օրենսդրություն՝ կենտրոնական բանկ և նոր արժույթ ստեղծելու համար։ Oրենսդրությունն ընդունվեց 1963 թվականի մարտի 27-ին, իսկ բանկը սկսեց գործել 1964 թվականի օգոստոսի 4-ին։ Այդ նույն ժամանակ, լեոնեն հայտարարվեց որպես նոր արժույթ, որն օգտագործեց արժույթի տասնորդական համակարգը։


== Տես նաև ==
Սիեռա Լեոնեի բանկային գործունեությունը
Սիեռա Լեոնեի տնտեսությունըԳլխավոր:

Աֆրիկայի կենտրոնական բանկերը և արժույթները


== Ծանոթագրություններ ==


== Արտաքին հղումներ ==
http://www.bankofsierraleone-centralbank.org/  Սիերա Լեոնեի բանկ. պաշտոնական կայք
Bank of Sierra Leone on the Sierra Leone Encyclopedia 2006 Archived 2019-11-11 at the Wayback Machine.
Պետրովկա (գյուղ, Պերվոմայսկի շրջան, Խարկովի մարզ)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1899 թվականին։
2001 թվականի տվյալներով Պետրովկա գյուղում բնակվում էր 248 մարդ։ Բնակավայրը զբաղեցնում է 0,539 կմ² տարածք։ Բնակչության խտությունը կազմում էր 460,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադագասկարյան նախագիծ

Նախագիծ «Մադագասկար» (Madagaskarplan), Երրորդ ռեյխում մշակված ծրագիր (որպես բրիտանական Ուգանդական նախագծի շարունակություն), ըստ որի նախատեսվում էր հրեաների տեղահանումը Եվրոպայից և նրանց բնակեցումը Մադագասկար կղզում։

Առաջին անգամ Եվրոպայի «մաքրման» մասին խոսել է դեռևս 1885 թ.-ին Պաուլ դե Լագարդը, որը ենթադրում էր հրեաների բռնի վերաբնակեցումը Մադագասկար կղզում։ 1920-ական թթ.-ին նրա առաջարկությունը քննարկում էին այնպիսի հակասեմական տրամադրված գործիչներ, ինչպես Արնոլդ Լիզը։ 1940 թ.-ի ամռանը Ֆրանսիայի հետ զինադադարը գերմանացիներին հնարավորություն տվեց պարտված տերությունից պահանջել իրենց տրամադրել Մադագասկարը՝ այնտեղ յուրատեսակ «սուպերգետտո» ստեղծելու նպատակով։
Մադագասկարական նախագծի գլխավոր նախաձեռնողը դիվանագետ Ֆրանց Ռադեմախերն էր։ Նա առաջարկում էր ստիպել պարտված Ֆրանսիային տալ իր համաձայնությունը հրեաներին Մադագասկար տեղահանելու համար։ Ըստ Ռադեմախերի՝ այս ծրագրի առավելությունն այն էր, որ հրեաները վերածվում էին գերիների, ինչը հնարավորություն էր ստեղծում անհրաժեշտության դեպքում շանտաժի ենթարկել նրանց ճակատագրով մտահոգ ԱՄՆ-ի հրեական շրջանակներին։
Ռադեմախերի նախաձեռնությունը քննարկվում էր ռեյխի վերնախավում ողջ ամառվա ընթացքում։ Քննարկմանը մասնակցում էին Ադոլֆ Հիտլերը, Հենրիխ Հիմլերը, Ռեյնհարդ Հեյդրիխը, Յոահիմ Ռիբենտրոպը, ինչպես նաև Բենիտո Մուսոլինին։ Նախագիծը վերջնական տեսքի բերելու աշխատանքները հանձնարարվեց գեստապոյի աշխատակից Ադոլֆ Էյխմանին։ Օգոստոսի 15-ի նախագծով նա առաջարկում էր քառամյա պլանի քաղաքականությանը համապատասխան՝ տարեկան մեկ միլիոն եվրոպացի հրեա վերաբնակեցնել Մադագասկարում։ Գաղութների կառավարումը Էյխմանը մտադիր էր հանձնել ՍՍ-ին։
Բրիտանիայի համար ձգված մարտերը վտանգի տակ դրեցին նախագծի իրականացումը։ Գերմանական ղեկավարությանը պարզ էր դառնում, որ մոտավոր ժամանակները Կրիգսմարինեն զբաղված է լինելու ռազմական գործողություններով, այլ ոչ թե հրեաներին Աֆրիկա տեղափոխելով։ Դաշնակիցների «Մադագասկարական օպերացիա»-ն օրակարգից դուրս բերեց Ռադեմախերի առաջարկությունը, որն առանց այդ էլ կորցրել էր իր արդիականությունը «հրեական հարցի վերջնական որոշման» պատճառով։


== Արտաքին հղումներ ==
The Nazis & the Jews: The Madagascar Plan


== Տես նաև ==
Ուգանդական նախագիծ


== Գրականություն ==
Brechtken, Magnus։ Madagaskar für die Juden։ Antisemitische Idee und politische Praxis 1885—1945. Wissenschaftsverlag, Oldenbourg, Germany, 1998. ISBN 348656384X, 9783486563849.
Browning, Christopher R.։ The Origins of the Final Solution, University of Nebraska Press, Lincoln, and Yad Vashem, Jerusalem, 2004 ISBN 0-8032-1327-1.
Ainsztein, R. Jewish Resistance in Nazi-Occupied Eastern Europe, Elek Books Limited, London, 1974.
(en) Browning, Christopher R.։ The Origins of the Final Solution, University of Nebraska Press, Lincoln, and Yad Vashem, Jerusalem, 2004 ISBN 0-8032-1327-1
Շակարլա

Շակարլա (ռուս.՝ Шакарла, բաշկիրերեն՝ Шакарлы), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոթերորդ զոհը

Յոթերորդ զոհը, Ալեքսանդրա Մարինինայի դետեկտիվ վեպը, որը տպագրվել է 1999 թվականին։ Սկզբնական տպաքանակը կազմել է ավելի քան 250000 նմուշ։


== Սյուժե ==
Նաստյա Կամենսկայայի և Տանյա Օբրազցովայի մասնակցությամբ հեռուստակոնֆերանսի ժամանակ հանդիսատեսի գլխավերևում բարձրացվում է սպառնալիքներ պարունակող մի պաստառ։ Սակայն պարզ չէ, թե կոնկրետ ում են ուղղված սպառնալիքները՝ Նաստյայի՞ն, թե՞ Տանյային։ Հաջորդ օրվանից քաղաքում հայտնվում են գաղտնազերծված մարդկանց դիակներ, և ճենապակե ձկան բերանը խցկված փոքրիկ մանկական տիկնիկը դառնում է այս սպանությունների անփոփոխ գործիքը։ Արդյունքում պարզվում է, որ մարդասպանը լիովին բարեկեցիկ մարդ է, գիտնական, ով ցանկանում է մահապատժի դատապարտվել իր հանցանքների համար։ Նրա համար դա «իդեալական» ինքնասպանություն է (այս մարդը 10 տարեկանում տեսել է մորը դաժանաբար սպանված և ամբողջ կյանքում մտածել է մահվան մասին)։ Գրքի վերջաբանում ընթերցողը իմանում է, որ երկիրը ընդունել է մորատորիում մահապատժի նկատմամբ, և հանցագործը դատապարտվում է երկարաժամկետ ազատազրկման։


== Կարծիքներ և քննադատություն ==
«Նեզավիսիմայա գազետա» ամսագրի գրախոս Քսենիա Ռագոզինան մեկնաբանում է Դեյվիդ Ֆինչերի հայտնի «Յոթ» ֆիլմի հիշատակումը. «Ֆիլմի հերոսները գնացին գրադարան՝ հասկանալու մարդասպանի ուղարկած հաղորդագրությունների իմաստը։ Մենք սահմանափակվեցինք զրույցներով ու տեսաերիզներով։ Ռուս մարդասպանի կերպարը ավելի պարզ էր և, ի տարբերություն ամերիկյանի, միստիկ կերպար չէր։ Ֆիլմի փիլիսոփայությունը նույնպես ավելի պարզ էր»։
Իրինա Սավկինան, ով ուսումնասիրում է Նաստյա Կամենսկայայի կերպարի զարգացումը, նշում է, որ «վախերի և վնասվածքների, մեծանալու կամ ծերանալու փորձի միջոցով Նաստյան գտնում  է իրեն ...և սա կարելի է մեկնաբանել որպես վերադարձ «կանացի էության» հայտնի սահմաններին.․․ նա դառնում է քնքուշ և կրքոտ կին («Երաժշտության ուրվականը»), մայր, տանտիրուհի և խոհարար»։
Ռուսական ամսագրի թղթակիցը նշում է արդիականության հետ կապը. «Օգոստոսյան ճգնաժամի արդյունքում Չիստյակովը Ինկոմբանկից ստացել է 42000 դոլար», ընդհանուր առմամբ, գիրքը համարում է «բավականին կանխատեսելի և նույնանման»։
Անդրեյ Ռոդիոնովը կարծում է, որ «Յոթերորդ զոհը» վեպը «անկասկած կարելի է համարել հաջողված»՝ ի տարբերություն Մարինինայի որոշ այլ վեպերի։


== Էկրանավորում ==
«Յոթերորդ զոհը» վեպը էկրանավորվել է ռեժիսոր Յուրի Մորոզի կողմից «Կամենսկայա» հեռուստասերիալի երրորդ եթերաշրջանում։


== Ծանոթագրություններ ==
Ռոմանիկի

Ռոմանիկի (ռուս.՝ Романики), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Say (All I Need)

«Say (All I Need)», ամերիկյան OneRepublic փոփ ռոք խմբի Dreaming Out Loud առաջին ստուդիական ալբոմի երրորդ սինգլը։ Խմբի մենակատար Ռայան Թեդերը նշել է, որ այս երգը ալբոմի իր սիրելի երգերից է։ Երգի գրելուն մասնակցել են խմբի բոլոր 5 անդամները։ Սինգլը թողարկվել է 2008 թվականի հունիսի 2-ին Մեծ Բրիտանիայում և 2008 թվականի հունիսի 24-ին ԱՄՆ-ում։ Խումբը ձայնագրել է երգի ֆրանսերեն տարբերակը երգչուհի Շերիֆա Լունայի հետ։
Երգը կատարվել է The Hills և «Վամպիրի օրագրերը» սերիալներում։


== Ստեղծագործությունների ցանկը ==

French version


== Տեղեկություն երգի մասին ==
Երգի տեսահոլովակը նկարահանվել է Փարիզում, տեսահոլովակի ռեժիսորն է Էնթոնի Մենդլերը։ Ռայան Թեդերը ավելացնում է, որ երգը այն մասին է, թե ինչպես լինել երջանիկ այն բանի հետ, որ մենք արդեն գիտենք այս կյանքի մասին և չխելագարվենք նրանից, որ գիտենք։ Լինի դա մարդ, հարաբերություն, սեր, հաջողություն և նույնիսկ փառք... Մենք ցանկացել ենք ստեղծել արվեստի գործ, մի բան գեղեցիկ ու ոգեշնչող։


== Հիթ-շքերթներ ==


== Ծանոթագրություններ ==
Ալ-Ռասթան

Ալ-Ռասթան, կամ Ռասթան (արաբ․՝ الرستن‎‎‎), Սիրիայի Հոմսի մարզի ամենախոշոր քաղաքներից մեկը։
«Արաբական գարնան» ժամանակ Սիրիայում Ալ-Ռասթանը մի քանի անգամ դարձավ համաշխարհային ԶԼՄ-ների ուշադրության կենտրոնը։


== Ժողովրդագրություն ==
1970 թվականին ալ-Ռասթան քաղաքի բնակչությունը կազմում էր 7,509 մարդ։ Ըստ Սիրիայի Կենտրոնական Բյուրոյի 2004 թվականի մարդահամարի տվյալների, այստեղի բնակչությունը հասել է մինչև 39,834 մարդու։ Ընդհանուր առմամբ 6,066 ընտանիք։ Ռոյթերս միջազգային լրատվական գործակալությունը 2011-2012 թվականներին քաղաքի բնակչությունը հաշվել է մոտ 60,000։ Բնակիչները հիմնականում սուննիներ են։


== Ծանոթագրություններ ==
Փեսացու

Փեսացու, (նախասլավոներեն՝ ամուսնացող), չամուսնացած տղամարդ, որը ունի կամ փնտրում է հարսնացու։ Ապագա ամուսին, երիտասարդ մարդ, որը հասել է ամուսնանալու տարիքին։ Հարսանեկան արարողության երկու գլխավոր անձերից մեկը, հարսի հետ միասին։


== Սլավոնական ավանդույթներ ==
Փեսան մարմնավորում է ծիսակատարության ակտիվ կողմը, որից բխում է ամուսնության նախաձեռնությունը։ Դա արտահայտվում է փեսացուի և իր ռազմական շրջապատի, որսորդական և հարմար խորհրդանիշների համապատասխան օտագործմամբ` հարսանեկան ֆոլկլորում, (ռազմագերիների  ձկնորսությունը և պաշարումները, փեսացու-որսորդի կերպարը), տերմինաբանության մեջ (սահմանակցում воjно «փեսացու» խորվ.՝ jagar «հարսնախոս», անունը Դրուժինայի և հարսնացուի տան ուժով վերցնելը ծիսակատարությամբ, սուր, նիզակ, ձկնորսական ցանց և հարսանեկան ծիսակատարության հարմար արդուզարդեր)։
Տղամարդկանց ծիսական ցուցադրությունները  վառ ներկայացված է ռուսական ժողովրդական հարսանեկան արարողություններում։ Պսակադրության մեկնելուց առաջ հարսը պետք է տա ամուսնուն սանձեր` ի նշան հնազանդության ապագա ամուսնուն, մինչ ամուսնական գիշերը մերկացնել և բոբիկացնել նրան և խնդրել նրան այնքան ժամանակ, մինչև նա թողնի կնոջը պառկել։
Դրա հետ միասին փեսացուի անմիջական մասնակցությունը հարսանեկան ծիսակարգին ավելի շատ պասիվ է, քան ակտիվ։ Ամենից հաճախ նա անձամբ չի գործում, այլ միջնորդի միջոցով` ազգակցության, հարսանքապետի և այլ հարսնավորների, որոնք կարող են ստանալ այն նույն մականունը, ինչը որ փեսացուն։ Փեսացուն հազվադեպ է հարսին անձամբ խնամախոսում։ Նա սովորաբար խնամիներ է ուղարկում, երբեմն էլ միանում է նրանց, բայց չի մասնակցում խոսակցություններին։ Միայն հարսին փախցնելու դեպքում փեսացուն գործում է ինքնուրույն։ Հարսի բարեկամների հետ խնամախոսությունից հետո գալիս են փեսացուի տուն` տնտեսությունը տեսնելու, բայց անձամբ փեսացուն դրանում չի ունենում անմիջական մասնակցության։ Փեսացուն հարազատների հետ ներկայանում է հարսի խնամիներին  և նշանադրությանը, որտեղ փեսացուն հարսի հետ փոխանակվում են  մատանիներով։


== Գեղարվեստական ստեղծագործությունների անուններ ==
«Փեսացու (ֆիլմ, 1911)» 
«Փեսացու (ֆիլմ, 1960)» — Էլեմ Կլիմովի կարճամետրաժ կոմեդիան (1960), որն անվանվել է դիտավորյալ ուղղագրական սխալով։
«Փեսացու (հեքիաթ)» — Ա. Ս. Պուշկինի հեքիաթը (1825):


== Ծանոթագրություններ ==
Սալամանդրներ

Սալամանդրներ (լատ.՝ Salamandridae), պոչավոր երկենցաղների կարգի ընտանիք։ Գոյություն ունի շուրջ 114 ժամանակակից տեսակ, որոնք միավորված են 23 տեսակներում և 3 ենթաընտանիքներում։ Տարածվեծ են Եվրոպայում, Աֆրիկայի հյուսիս-արևմուտքում, Փոքր Ասիայում, Չինաստանում, Հնդկաստանում և Հնդկաչինում, Նոր Աշխարհում՝ Կանադայի հարավից մինչև Մեքսիկայի հյուսիս։ Հայաստանում տարածված է 2 տեսակ՝ սովորական տրիտոն և փոքրասիական տրիտոն։
Մարմինը մողեսանման Է, պոչը՝ կլորավուն։ Հասուն ձևերը խռիկներ չունեն, շնչում են թոքերով և մաշկով։ Կոպերը զարգացած են, բեղմնավորումը ներքին Է։ Ապրում է խոնավ, ստվերոտ տեղերում։ Դանդաղաշարժ Է, ակտիվ է գիշերը։ Սնվում է մանր անողնաշարավորներով։ Մաշկագեղձերի արտադրությունը թունավոր է և կարող է սպանել մանր կենդանիներին։
Սալամանդրը բազմաթիվ առասպելներում հիշատակվում է որպես կրակում ապրող կամ կրակից կազմված արարած։ Միջնադարում կրակե սալամանդրի կերպարը մեծ տարածում է ունեցել, նրա մասին հիշատակումներ կան Արիստոտելի և Ցիցերոնի տեքստերում։ Ալքիմիկոսները կարծում էին, որ սալամանդրը կրակի տարերքն է, նրա հոգին և նույնիսկ փիլիսոփայական քարի մարմնացում։


== Դասակարգում ==
Ընտանիքը ներառում է երեք ենթաընտանիք․

Pleurodelinae (96 տեսակ),
Salamandrinae (18 տեսակ),
Salamandrininae (2 տեսակ)։


== Ծանոթագրություններ ==
Կասս շրջան (Իլինոյս)

Կասս շրջան (անգլ.՝ Cass County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 974 կմ² է, բնակչությունը՝ 13.642 մարդ (2010 թ. տվյալներով)։ Շրջկենտրոնն է Վիրջինիա բնակավայրը։ Կազմավորվել է 1837 թ.։
Կարպիս Թյուլպենտճյան

Կարպիս Թյուլպենտճյան (1894, Բաբերդ, Թուրքիա - 1927, Մարսել), հայ բժիշկ։


== Կենսագրություն ==
Կարպիս Թյուլպենտճյանը ծնվել է 1894 թվականին, Էրզրումի նահանգի Բա­բեր­դի գա­վա­ռի կենտրոն Բա­բերդ քաղաքում։ 1896 թվականի ջարդի ժամանակ կորցրել է ծնողներին։ 1903-1906 թվականներին սովորել է Կարին քաղաքի Կարմիր վանուց ժառանգավորաց վարժարանում։
1906 թվականին փոխադրվել է Կ. Պոլիս և սովորել Կեդրոնական, ապա Էսայան վարժարաններում։
Ուսանել է Կ. Պոլսի Օսմանյան կայսերական բժշկական համալսարանի դեղագործական բաժնում։ Նյութական պայմանների պատճառով ուսումը թողել է թերավարտ։ Կ. Պոլսի Բերա թաղամասում դեղագործ է աշխատել։ Եղել է ՀՅԴ անդամ։
1914 թվականին դաշնակցական լինելու պատճառով, ենթարկվել է թուրքական ոստիկանության հետապնդումներին։ Սկզբում թաքնվել է ոստիկանությունից, ապա գործել է կեղծանունով։
1914 թվականին, Առա­ջին աշ­խար­համարտի ժամանակ զորակոչվել է օսմանյան բանակ և Մաքրիգյուղում (Բաքըրքեոյ) զինվորական դեղագործ ծառայել։
1918 թվականին, պատերազմն ավարտվելուց հետո իր հորեղբորորդի Ա. Բաբերդյանի և Պ. Եմենիճյանի հետ լծվել է որբահավաքության ազգանվեր, սակայն հույժ վտանգավոր գործին, որ վարում էր Ա. Չագըրյանը։
1922 թվականի վերջերին Կ. Պոլսից անցել է Ֆրան­սիա, որտեղ դեղագործ է աշխատել։ Քայքայված առողջությունը վերականգնելու և կազդուրվելու նպատակով որոշ ժամանակ ապրել է Կիպրոսում։
Մահացել է 1927 թվականի փետրվարի 23-ին, Մար­սե­լում՝ 33 տարեկանում։


== Գրականություն ==
Թէոդիկ, Ամէնուն տարեցոյցը, 1928, Փարիզ, 1929։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Հասան Թուրաբով

Հասան Սաթթար օղլի Թուրաբով (ադրբ.՝ Həsən Səttar oğlu Turabov, մարտի 24, 1938(1938-03-24), Բաքու, Ադրբեջանական ԽՍՀ, ԽՍՀՄ - փետրվարի 23, 2003(2003-02-23), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանի ԽՍՀ պետական մրցանակի դափնեկիր (1972), Ադրբեջանի ԽՍՀ ժողովրդական արտիստ (1982), ԽՍՀՄ Գերագույն խորհրդի անդամ ։


== Կենսագրություն ==
Հասան Թուրաբովը ծնվել է 1938 թվականի մարտի 24-ին Բաքվում։ Նա իր առաջին կրթությունն ստացել է թիվ 31 միջնակարգ դպրոցում։ Միջնակարգ դպրոցն ավարտելուց հետո՝ նա ընդունվել է Ադրբեջանի արվեստի ինստիտուտ։ 1960 թվականին ավարտել է ինստիտուտը։ Այդ ժամանակվանից նա սկսեց աշխատել որպես դերասան՝ Ադրբեջանի դրամատիկական թատրոնում։ 1987-2001 թվականներին աշխատել է թատրոնի տնօրեն և գեղարվեստական ղեկավար։
Հասան Թուրաբովը մահացել է 2003 թվականին։ Նա թաղված է «Գյուրդ գափիսի» գերեզմանատնում։


== Գործունեություն ==


=== Թատրոնում ===
Հասան Թուրաբովն իր գործունեության առաջին տարիներից կատարել է քնարական-հոգեբանական դերեր։ Նա գլխավոր դերեր է խաղացել ադրբեջանցի և համաշխարհային դրամատուրգների ստեղծագործություններում։ Նա բեմում խաղացել է Աղասադըկ Գերայբեյլիի, Ադիլ Իսգենդերովի և այլ հայտնի դերասանների հետ միասին։
Լավագույն դերակատարումներից են՝

Վահիտ («Գյուղի աղջիկը»)
Ազեր («Լավ մարդ»)
Համլետ («Համլետ»)
Լիոնել («Անտառային աղջիկ»)
Իսգենդեր («Մահերը»)
Խայյամ («Խայյամ»)


=== Կինոյում ===
Հասան Թուրաբովը մի քանի դերեր է խաղացել որոշ ֆիլմերում, այդ թվում` հեռուստատեսային ֆիլմերում ։ «Ես ուզում եմ յոթ որդի» ֆիլմի «Գարայ բեկ» կերպարն նրա ամենահիշարժան դերերից մեկն է։ 


=== Մանկավարժական գործունեություն ===
Հասան Թուրաբովը եղել է Ադրբեջանի մշակույթի և արվեստի պետական համալսարանի պրոֆեսոր։


== Պարգևներ և կոչումներ ==
Ադրբեջանի ԽՍՀ վաստակավոր արտիստ - 29.04.1971
Ադրբեջանի ԽՍՀ պետական մրցանակի դափնեկիր - 1972 


== Ծանոթագրություններ ==
Չամիսկո

Չամիսկո (իսպ.՝ Chamizo), բնակավայր Ուրուգվայի հարավարևելյան մասում, Դուրասնո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 540 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
План Чамисо Archived 2012-10-10 at the Wayback Machine.
Ազգային թատրոն (Պրահա)

Ազգային թատրոն (չեխ․՝ Národní divadlo), Պրահայում հայտնի է որպես Չեխիայի օպերայի մայր թատրոն և ընդգրկված է Չեխիայի պատմության և արվեստի ազգային հուշարձանների ցանկում։


== Պատմություն ==
Ազգային թատրոնի շենքը համարվում է Չեխիայի կարևորագույն ճարտարապետական հուշարձաններից մեկը։ Գտնվում է Վլտավա գետի ափին, Պրահյան Գրադի տարածքում։
Թատրոնը կառուցվել է 1867-1881 թվականներին, ճարտարապետը Յոզեֆ Զիտեկի նախագծով, նեոռենեսանսի ոճով, ներքին դեկորացիաներում նկատելի է նաև սլավոնական առասպելաբանության ազդեցություն։ Առաստաղն ութ «Արվեստների այլաբանություններով» նկարազարդել է Ֆրանտիշեկ Ժենիշեկը։ Բացումից երկու ամիս անց շենքը հրդեհից վնասվել է։ Թատրոնի վերակառուցման աշխատանքները շարունակել է Զիտեկի սանը՝ Յոզեֆ Շուլցը։ Շենքի վերաբացումը տեղի է ունեցել 1883 թվականին։ Շենքը կառուցվել է ժողովրդական նվիրատվությունների շնորհիվ և շինարարության կարգախոսն է եղել՝ «Ազգն ինքն իրեն» (Národ sobě) արտահայտությունը։ Այս կարգախոսն այժմ գրված է թատրոնի գլխավոր բեմահարթակի վերևում։
1976-1983 թթ. թատրոնը կրկին վերանորոգվել և ընդլայնվել է։ 1983 թվականին Ազգային թատրոնի 100-ամյակի կապակցությամբ բացվեց նոր բեմով կառուցված շենքը։ Թատրոնն ունի մի քանի բեմեր։
Քարե մոխրագույն շենքն ունի ձվաձև կապույտ գմբեթ՝ զարդարված է մեծ թագով, որն առանձնանում է շենքի մոխրագույն ֆոնի վրա։ Շենքի ճակատը զարդարում են մուսաների և Ապոլոնի արձանները։ Կողքային մուտքի վերևում տեղադրված են Օպերայի և Դրամայի ալեգորիկ արձանները։


== Պատկերասրահ ==

		
		
		
		
		


== Գրականություն ==
Národní divadlo. In Česká divadla : encyklopedie divadelních souborů. Praha ։ Divadelní ústav, 2000. 615 s. ISBN 80-7008-107-4. S. 319–337.


== Ծանոթագրություններ ==


== Արտաքին հղումներ ==

Պաշտոնական կայքը Archived 2012-01-23 at the Wayback Machine.
Զանգվածային սպանություններ Կոլումբայնի ավագ դպրոցում

Կոլումբայնի ավագ դպրոցի սպանդ (անգլ.՝ Columbine High School massacre), 1999 թ. ապրիլի 20-ին ԱՄՆ Կոլորադո նահանգի Ջեֆերսոն շրջանի Կոլումբայնի ավագ դպրոցում ավարտական դասարանի աշակերտներ Էրիկ Հարիսի և Դիլան Կլիբոլդի կողմից նախապես մշակված և իրականացված ահաբեկչական գործողություն։ Ահաբեկչական ծրագրի իրագործման համար աշակերտները զինված են եղել տարբեր տեսակի հրազենային զենքերով և ինքնաշեն պայթուցիկներով։ Ահաբեկիչների բացած կրակից սպանվել է 12 և տարբեր աստիճանների վնասվածք ստացել 24 մարդ։ Գործողությունից հետո հանցավոր զույգն ինքնասպանություն է գործել։


== Ծանոթագրություններ ==


== Արտաքին հղումներ ==
Էջը ՀԴԲ պաշտոնական կայքում(անգլ.)
Տրոյանկա (գյուղ, Զնամենկայի շրջան)

Անվան այլ կիրառումների համար տե՛ս՝ ՏրոյանկաՏրոյանկա (ուկրաիներեն՝ Троянка), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Տրոյանկա գյուղում բնակվում էր 56 մարդ։ Բնակավայրը զբաղեցնում է 1156 կմ² տարածք։ Բնակչության խտությունը կազմում էր 48,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
528

528 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 528 թվականն է, 
VI դարի 28-րդ տարին։


== Դեպքեր ==


== Ծնունդներ ==


== Մահեր ==
Գրաժդանովկա (գյուղ, Վրադիևկայի շրջան)

Գրաժդանովկա (ուկրաիներեն՝ Гражданівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1899 թվականին։
2001 թվականի տվյալներով Գրաժդանովկա գյուղում բնակվում էր 195 մարդ։ Բնակավայրը զբաղեցնում է 0,678 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մակսիմենկի (գյուղ, Դեմիդովսկի շրջան)

Մակսիմենկի (ռուս.՝ Максименки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսկուրիալ

Էսկուրիալ (իսպ.՝ Escurial), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Տրուխիլյո շրջանում (կոմարկայում)։ Զբաղեցնում է 100,71 կմ² տարածք։ Բնակչության թվաքանակը 2010 թվականի տվյալներով եղել է 833։ 


== Պատմություն ==
Էսկուրիալի տարածքը բնակեցված է եղել՝ սկսած  դեռ հին հռոմեական ժամանակներց։
1594 թվականին ընդգրկված է եղել Տրուխիլյո պրովինցիայի կազմում։ 1678 թվական քաղաքի կարգավիճակ է ստացել։
Հին վարչակարգի անկումից հետո եղել է սահմանադրական մունիցիպալիտետ Էստրեմադուրա տարածաշրջանի սահմաններում։ 1834 թվականից ընդգրկվել է Տրուխիլյոյի դատական տարածաբաժնի կազմի մեջ En el censo de 1842 contaba con 420 hogares y 2301 vecinos.: 1842 թվականին անցկացված մարդահամարի տվյալներով  ունեցել է 420 տուն և 2301 բնակիչ։


== Ժողովրդագրություն ==
1900 թվականից ի վեր՝ Էսկուրիալի բնակչության թվաքանակի փոփոխությունները ըստ տասնամյակների եղել են հետևյալը ).


== Ժառանգություն ==
Հին հռոմեական նեկրոպոլիս (դամբանատեղի)
16-րդ դարի եկեղեցի
Քրիստոսի փորագրաքանդակ, որ համարվում է 17-րդ դարի իսպանական կերպարվեստի գլուխգործոց


== Ծանոթագրություններ ==


== Արտաքին հղումներ ==
Լյուքսեմբուրգի ֆուտբոլի առաջնություն 1992-1993

Լյուքսեմբուրգի ֆուտբոլի առաջնություն 1992-1993, Լյուքսեմբուրգի 79-րդ ֆուտբոլի առաջնությունը։ Մրցաշարի չեմպիոն է դարձել «Ավենիրը»։ Մրցաշարին մասնակցել է 10 թիմ։


== Արտաքին հղումներ ==
Վիճակագրությունը RSSSF կայքում
Մուշեղ Բաբայան (այլ կիրառումներ)

Մուշեղ Բաբայան անվամբ հայտնի են մի քանի անձնավորություններ.

Մուշեղ Ավետիքի Բաբայան — հայ իրավաբան, ՀՀ հատուկ քննչական ծառայության պետի տեղակալ։
Մուշեղ Վահագնի Բաբայան — հայ ազատամարտիկ։
Հարավային Օսիայի քաղաքներ

Հարավային Օսիան հանրապետություն է հարավային Կովկասում, որը գտնվում է Վրաստանի հյուսիսում և Ռուսաստանի հարավում։ Նա ճանաչվել է միայն Ռուսաստանի, Վենեսուելայի, Նիկարագուայի և Նաուրուի կողմից։ Երկրի մայրաքաղաքն է Ցխինվալը։
Երկրի կազմում կան երկու խոշոր քաղաքներ, իսկ մնացած բնակավայրերը ունեն հիմնականում գյուղի կամ գյուղատիպ ավանի կարգավիճակ։


== Տես նաև ==
Հարավային Օսիայի վարչական բաժանում
Հարավային Օսիա


== Ծանոթագրություններ ==
Լոուրենս շրջան (Միսսուրի)

Անվան այլ կիրառումների համար տե՛ս՝ Լոուրենս շրջան (այլ կիրառումներ)Լոուրենս շրջան (անգլ.՝ Lawrence County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.588 կմ² է, բնակչությունը՝ 38.634 մարդ (2010 թ. տվյալներով)։ Շրջկենտրոնն է Մաունտ Վերնոն բնակավայրը։ Կազմավորվել է 1843 թ.։
Պոլիվնոյ (Սալսկի շրջան)

Պոլիվնոյ (ռուս.՝ Поливной), ավան Ռուսաստանի Ռոստովի մարզի Սալսկի շրջանում։ Մտնում է Բուդեննովսկի գյուղական համայնքի կազմի մեջ։
TAFE NSW

TAFE NSW, Ավստրալիայի ամենամեծ մասնագիտացված կրթական և վերապատրաստման համալսարանը։ Յուրանքանչյուր տարի ցանցը պատրաստում է ավելի քան 500'000 ուսանողներ կրթական հաստատություններում, աշխատավայրում, առցանց կամ հեռավար ուսուցման մեթոդներով։ Այն հիմնադրվել է 1990 թվականին TAFE-ի հանձնաժողովի ակտով որպես անկախ նահանգային մարմին։


== Պատմություն ==
Ավելի քան 130 տարի հաստատության նպատակը եղել է աշխատուժի վերապատրաստումը։ Երկրորդ համաշխարհային պատերազմի ընթացքում և հետո շարունակեց աճել տեխնիկական կրթության պանահջարկը Նոր Հարավային Ուելսում։ Տեխնիկական կրթությունն անհրաժեշտ էր պատերազմում Ավստրալիայի ավանդը մեծացնելու, իսկ պատերազմից հետո օգնելու տղամարդկանց և կանանց անցում կատարել քաղաքացիական աշխատանքի։
Մեծ ճգնաժամի սկզբնական տարիներին տուժեց տեխնիկական կրթությունը, որից հետո հարկ եղավ ընդլայնել վերապատրաստման ծառայությունները` օգնելու կրճատել գործազրկության բարձր մակարդակը 1930-ականների կեսերին։


== Կառավարում ==
TAFE NSW-ի համար պատասխանատու է Ավստրալիայի տարածաշրջանային զարգացման, հմտությունների և փոքր բիզնեսի նախարարը։


== Ծանոթագրություններ ==


== Արտաքին հղումներ ==
Պաշտոնական կայք
Քևին Նեշ

Քևին Սկոտ Նեշ (անգլ.՝ Kevin Scott Nash, հուլիսի 9, 1959(1959-07-09), Թրենթոն, Ուեյն շրջան, Միչիգան, ԱՄՆ), ամերիկացի պրոֆեսիոնալ ըմբշամարտիկ (ռեստլեր) և դերասան։
Կարիերայի ընթացքում կրել է բազմաթիվ ռինգային անուններ և մարմնավորել բազմաթիվ կերպարների, սակայն առավել նշանակալի կարիերա է ունեցել «World Wrestling Federation» (WWF) կազմակերպությունում՝ ելույթներ ունենալով Դիզել (Diesel) ռինգային անվամբ, ինչպես նաև «World Championship Wrestling» (WCW) և «Total Nonstop Action Wrestling» (TNA) կազմակերպություններում՝ հանդես գալով իրական անվամբ։
«WWE», «WCW», և «TNA» կազմակերպություններում հանդես գալով՝ Նեշն ընդհանուր առմամբ նվաճել է 21 չեմպիոնական տիտղոս, որոնցից 6-ը՝ ծանրքաշային (5 WCW աշխարհի ծանրքաշային տիտղոս և 1 WWF տիտղոս)։ 1990-ականներին հանդես գալով Դիզել անվան տակ նվաճել և ռեկորդային 358 օր շարունակ պահել է WWF չեմպիոնական տիտղոսը` համարվելով տվյալ գոտու ամենաերկար կրողը 90-ականներում։ Հաջողությունների հասել է նաև թիմային դիվիզիոնում` 12 անգամ դառնալով աշխարհի թիմային չեմպիոն։ «WCW»-ում հանդես գալիս կարողացել է պարտության մատնել Բիլ Գոլդբերգին՝ վերջ դնելով վերջինիս 173-0 անպարտելի շարանին։
Հայտնի է նաև որպես «Նոր աշխարհակարգ» (New World Order, nWo) սկանդալային խմբավորման հիմնադիր անդամ (Հալկ Հոգանի և Սկոտ Հոլի հետ)։


== Ֆիլմագրություն ==


=== Lucha de Apuesta-ի ռեկորդը ===


== Արտաքին հղումներ ==
Պաշտոնական կայք(անգլ.)
Լիտվերեն Վիքիպեդիա

Լիտվերեն Վիքիպեդիա (լիտ.՝ Lietuviška Vikipedija), Վիքիպեդիա բազմալեզու և ազատ հանրագիտարանի լիտվերեն տարբերակն է։
Ինչպես և բոլոր Վիքիմեդիա-նախագծերը, Լիտվերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Լիտվերեն Վիքիպեդիա (լիտվ.)
(421) Զարինգիա

(421) Զարինգիա (անգլ.՝ Zahringia), աստերոիդ աստերոիդների հիմնական գոտում։ Հայտնաբերվել է 1896 թվականի սեպտեմբերի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,542628 ա. մ., առավելագույնը մոտենում է 1,8266 ա. մ. հեռավորության վրա և հեռանում 3,2586 ա. մ.։ Արեգակի շուրջ մեկ ամբողջական պտույտ է կատարում 1480,89 երկրային օրվա ընթացքում, իր ուղեծրով շարժվելով միջինում 0,243097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,77° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(421) Զարինգիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լետի (գյուղ, Յուլենուռմե շրջան)

Անվան այլ կիրառումների համար տե՛ս՝ ԼետիԼետի (էստ․՝ Läti), գյուղ Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)